Publication: Magyar Közlöny
Issue: MK-2005-57 (Year: 2005, Number: 57)
Era: 2004-2010
Section: 6. melléklet a 25/2005. (IV. 29.) GKM rendelethez
Paragraph Index: 267

4. VIZSGÁLATI ELJÁRÁS Kövessük az általános információknál megadott eljárást, majd folytassuk a következõképpen: A legalább 500 ml ûrtartalmú Erlenmeyer-lombikban levõ próbadarabra öntsünk grammonként 200 ml 75%-os kénsavat. Zárjuk le, majd óvatosan rázzuk a lombikot, hogy a próbadarab átnedvesedjen. Tartsuk a lombikot 1 órán keresztül 50+5 °C-on, szabályos idõközönként, körülbelül 10 percenként felrázva. Szûrjük át a lombik tartalmát egy lemért üveg szûrõtégelyen, leszívással. A visszamaradó szálakat töltsük át az üvegszûrõbe úgy, hogy a lombikot mossuk át kis mennyiségû 75%-os kénsavval. Ürítsük ki az üvegszûrõt leszívással, majd mossuk át egyszer a szálmaradékot a szûrõben, feltöltve az üvegszûrõt egy új adag kénsavval. Ne alkalmazzunk elszívást addig, míg minden sav magától le nem folyt. Mossuk át a maradékot egymást követõen többször hideg vízzel, kétszer hígított ammóniaoldattal, majd ezután alaposan hideg vízzel, az egyes mûveletek után leszívással kiürítve az üvegszûrõt. Ne alkalmazzunk leszívást addig, míg minden mosófolyadék magától le nem folyt. Végül szívassuk le a bennmaradó folyadékot, majd szárítsuk meg, hûtsük le, és mérjük meg az üvegszûrõt a szálmaradékkal.

Source: https://magyarkozlony.hu/hivatalos-lapok/bbe38881db364b3df29746531a987dfb5dec0756/dokumentumok/3f9c73e3aaa94d4a7bbcd603fab828e5ec3ef808/letoltes